Kamčykas

Kamčykas (, ), kitados vadonosi Zoria () – gyvenvietė pietų Ukrainoje, Odesos srities pietvakariuose, Saratos rajone, netoli Saratos gyvenvietės.

 Istorija 

1829 m. po turkų ir rusų karo daug bulgarų persikėlė į Rusijos užimtas žemes. Jiems buvo duodama žemė 50 metų, nemokant jokių mokesčių, atleidžiami nuo karinės prievolės. Taip 1830 m. įsikūrė viena iš bulgarų nausėdijų. Rusijos valdžia leido jiems įsikurti žemėse Akermano rajone, kur niekas negyveno, kai 1809 m. Nogajaus totoriai paliko šias vietas. 1832 m. kaimui buvo suteiktas Kamčyko pavadinimas. Kadangi naujakuriai buvo kilę iš vietovės Bulgarijoje palei Kamčią, todėl kaimą vadino Kamčyku.

1872 m. buvo atšauktas bulgarų persikėlimas į Besarabiją, o bulgarų kolonijos buvo perduotos bendrųjų įstaigų administracijai, kaimas įtrauktas į Akermano rajoną. Iš valstiečių buvo panaikintas kolonistų statusas, nuo to laiko jie buvo apmokestinami bendrais pagrindais, šaukiami į rusų kariuomenę, mokyklos buvo išlaikomos valstybės ir kt.

Pirmojo pasaulinio karo metais Kamčyko gyventojus pašaukė į Rusijos kariuomenę ir buvo mobilizuota apie 400 žmonių, daugelis iš jų žuvo. 1930 m. gyventojų surašymo metu buvo 2917 gyventojų, mažiau nei XX amžiaus pradžioje. 1918 metais regioną užėmė rumunų kariuomenė, o 1924 metais įvesta privaloma rumunų kalba. Vyrai buvo pašaukti į Rumunijos armiją.

Pagal SSRS ir fašistinės Vokietijos sutartį bei nusikalstamą slaptąjį protokolą (Ribentropo-Molotovo paktą), 1940 m. birželio 28 d. Besarabija buvo prijungta prie Sovietų Sąjungos.

1941 m. liepos 23 d., Antrojo pasaulinio karo metais, Kamčyko kaimą užėmė rumunų kariuomenė. 1944 m. rugpjūčio 23 d. kaimą vėl užėmė sovietų kariuomenė.

1948 m. Kamčykas pervadintas ir tapo Zorios kaimu. 1956 m. sujungti trys kolūkiai, o naujasis vadinosi „Draugystės“ (Družbos) vardu. Šeštojo dešimtmečio pabaigoje kaimo centre buvo pastatytas stadionas ir sukurta futbolo komanda, taip pat pradėjo veikti laisvųjų imtynių sekcija. Visa tai davė didelį postūmį bendrai valstiečių kultūros raidai, jų švietimui, prisidėjo prie jaunimo pasilikimo kaime.

Ukrainai tapo nepriklausoma valstybe, atstatytas ir atnaujintas kaimo centras, pastatyta ir pašventinta koplyčia, restauruota bažnyčia, sutvarkyta aikštė, skveras, centrinė alėja.

2024 m. kovo 20 d. Ukrainos Aukščiausiosios Rados Valstybės valdžios organizavimo, vietos savivaldos, regioninės plėtros ir urbanistikos komitetas pritarė kaimo pervadinimui į Kamčyką.Комітет підтримав перейменування низки населених пунктів, назви яких містять символіку російської імперської політики або не відповідають стандартам державної мови 2024 m. rugsėjo 19 d. Ukrainos Aukščiausioji Rada oficialiai grąžino istorinį kaimo pavadinimą.Проект Постанови про перейменування окремих населених пунктів та районів 

 Sportas 
Gyvenvietę garsino futbolo klubas „Balkanai“ (įkurtas 2007 m.) iš pradžių žaidė mėgėjų lygoje, tapo Saratos rajono čempionais, o vėliau tapo profesionaliu klubu. Debiutavo 2017–2018 m. Ukrainos futbolo Pirmoje lygoje.У Першій лізі у новому сезоні зіграють 18 команд: Балкани допустили до участі

 Gyventojai 
 2001 m. – 5528
 2009 m. – 5020

 Išnašos 

 Nuorodos 
 Oficiali svetainė
 Неймовірні села Бессарабії: болгарський колорит та церкви ХІХ століття

Kategorija:Odesos srities gyvenvietės